Opgørelsen stammer fra boligsiden.dk. Her viser tallene, at prisforskellen kan være på halvanden million kroner på to identiske nordjyske sommerhuse på 100 kvm. Så stor er forskellen på at vælge et sommerhus i første række i Nordjylland og et hus, som ligger 500 meter fra stranden. I Nordjylland koster sommerhusene i første række til havet i gennemsnit næsten 34.000 kr. pr. kvadratmeter. Derimod sparer man over 17.000 kr. på kvadratmeterprisen ved at købe et hus, som ligger 500 meter eller længere inde i landet, oplyser boligsiden i en pressemeddelelse.

Opsummering:
I visse tilfælde kan der være en prisforskel på over halvanden million kroner på to identiske nordjyske sommerhuse, hvor det ene ligger i første række, og det andet ikke gør.